Ova spongia ex ostreis
Ova spongia ex ostreis (Sinice 蚵仔煎 ézǎi jiān vel 蠔煎 háo jiān), varietas sphungatorum, est ferculum saepe in Asia Orientali, nonnumquam in Europa Occidentali paratum. Hac regione praecepta antiquissima dederunt Vincentius La Chapelle, coquus Francicus Anglice scribens, anno 1733 (omelet with oysters), mox et Francogallice (omelette aux huîtres), atque Herbertus Byng Hall auctor de rebus militaribus gastronomicisque, qui anno 1861 in libro de ostreis oyster omelette Anglice praecepit. Peregrinatores tale ferculum crebrius inter Iaponenses Sinasque reperire solent.